Bundsministerium för Arbeit un Sozialsaken

duum|Infohrt Rochusstraat to’n Deenstsitt Bonn

Dat Bundsministerium för Arbeit un Sozialsaken (BMAS) is en Ministerium vun de Bundsrepubliek Düütschland. Mit wesseln Opgaven hett dat Ministerium in’n Verloop vun de Tiet verschedene Naams hatt. Fröher hett dat Bundsministerium för Arbeit un Sozialornen heten, un twüschen 2002 un 2005 weer dat opdeelt op dat Bundsministerium för Weertschop un Arbeit un dat Bundsministerium för Gesundheit un Soziale Sekerung. Bi’t Billn vun de Regeren na de Bundsdagswahl 2005 sünd de fröheren Opgavenrebeden to’n gröttsten Deel wedder herstellt worrn. Siether hett dat Ministerium sien hüütigen Naam. De oorsprüngliche Naam ut dat Johr 1949 weer Bundsministerium för Arbeit. Dat BMAS gifft sik Möh, en starkere internatschonale Tosamenarbeit to hebben un dat düütsche Modell för’t Vermiddeln vun Arbeit, na dat Vörbild vun de Bundsagentur för Arbeit, ok in’t Utland to drägen.Bundesagentur für Arbeit – Arbeitsvermittlungsmodell für Südafrika? vun Ghassan Abid afropen an’n 28. Mai 2011 

 Deenstöörd 
En Deel vun’t Ministerium hett sien Sitt in Berlin-Mitt in de Wilhelmstraat 49. Dorhen is dat Ministerium kamen, as dat Parlament mit grote Deelen vun de Bundsregeren vun Bonn na Berlin ümtogen is. En tweeten Deenstsitt gifft dat noch in Bonn in de Rochusstraat 1.

Dat Huus in de Berliner Wilhelmstraat 49 weer fröher en barocken Adelssitt, dat 1826 in’n Besitt vun den Hohenzollern-Prinz Karl övergahn is. De Bomeesters Schinkel un Stüler hebbt dat in’n klassizistischenStil ümboet. Twüschen 1918 un 1933 weer in dat Huus dat Presseafdeel vun de Rieksregeren ünnerbröcht. De Natschonalsozialisten hebbt dorut denn dat Rieksministerium för Volksopklären un Propaganda ünner dat Regeer vun Joseph Goebbels maakt. Dat Huus hett dör de Bomben vun 1945 düchtig wat afkregen. As dat wedder instandsett weer ist 1947 de Zentralraat vun de Natschonalen Front vun de lateren DDR intogen. De Arbeitsruum vun’n eersten un eenzigen Präsident vun de DDR, Wilhelm Piek, is dor binnen noch mit sien oorspünglichen Inrichten bewohrt. Vun 1996 bit 2000 is dat Huus na un na saneert worrn. 

Dat Besökerzentrum vun’t Ministerium is dat Kleisthuus in de Berliner Mauerstraße 53, wat fröher dat ''Bankhuus von der Heydt weer, Nöömt is dat na den Besitter vun’t Vörgängerhuus, den Dichter H. v. Kleist. De Architekt vun’t Kleisthuus weer 1912 Bodo Ebhardt.

Vördem in’t Johr 1949 Bonn as ne’e Bundshööftstadt utwählt weer, weer för den Fall dat Frankfort an’n Main dat warrn schüll, dat AEG-Hoochhuus in Frankfort as Deenstsitt för’t Ministerium vörsehn. Achtergrund för dissen Plaan weer dat Argument vun Frankfirt, dat dat in de Stadt 90 % vun de Hüüs, de för en Regerensitt nödig weern, al geev. De dormolige Böverbörgermeester Walter Kolb harr sogor al en Plenarsaal för’t Parlament boen laten.

 Bundsministers siet 1949 

 # Naam  Levensdaten Partei Anfang vun de Amtstiet  Enn vun de Amtstiet  Bundsminister för Arbeit 1 Anton Storch 1892-1975CDU20. September 194929. Oktober 1957 Bundsminister för Arbeit un Sozialornen 2Theodor Blank 1905–1972CDU29. Oktober 195726. Oktober 1965 3Hans Katzer 1919–1996CDU26. Oktober 196521. Oktober 1969 4Walter Arendt 1925–2005SPD22. Oktober 196916. Dezember 1976 5Herbert Ehrenberg * 1926SPD16. Dezember 197628. April 1982 6Heinz Westphal 1924–1998SPD28. April 19821. Oktober 1982 7Norbert Blüm * 1935CDU1. Oktober 198227. Oktober 1998 8 Walter Riester * 1943SPD27. Oktober 199822. Oktober 2002 9 Twüschen 2002 un 2005 weern de Opgaven vun’t Ministerium op den Bundsminister för Weertschop un Arbeit (Wolfgang Clement) un de Bundsministersche för Gesundheit un Soziale Sekerung (Ulla Schmidt) opdeelt. Bundsminister för Arbeit un Sozialsaken 10Franz Müntefering * 1940SPD22. November 200521. November 2007 11Olaf Scholz * 1958SPD21. November 2007 	28. Oktober 2009 	 12Franz Josef Jung * 1949CDU28. Oktober 200927. November 2009 13Ursula von der Leyen * 1958CDU30. November 200917. Dezember 2013 14Andrea Nahles * 1970SPD17. Dezember 201328. September 2017 –Katarina Barley(kommissaarsch) * 1968SPD28. September 201714. März 2018 16Hubertus Heil * 1972SPD14. März 2018aktuell

 Parlamentaarsche Staatssekretären 
 2005–2009: Klaus Brandner (SPD)
 2005–2009: Franz Thönnes (SPD)
 siet 2009: Ralf Brauksiepe (CDU)
 siet 2009: Hans-Joachim Fuchtel (CDU)

 Beamtete Staatssekretären 
 1957–1957: Hans Busch
 1965–1969: Ludwig Kattenstroth
 2009–2011: Andreas Storm (CDU)
 siet 2009: Gerd Hoofe
 siet 2011: Annette Niederfranke

 Kiek ok 
 Rieksarbeitsministerium

 Borns 

 Weblenken 
 Websteed vun’t Bundsministerium för Arbeit un Sozialsaken

Kategorie:Ministerium
Kategorie:Düütschland